  Майя Бывальцева «Цифровая экономика» йӧскалык ӵектосъя Удмуртиын эшшо 200 мерлыко ужъюртъёсты вылӥ ӝоглыко интернетэн герӟазы. Оглом 2021-тӥ арын 367 объектъёслэн дунневыл вотэсэ потыны луонлыксы кылдоз. Со сярысь улосвыл тӧролэн но кивалтэтлэн пресс-службазы ивортӥз. Таяз арын интернет вань школаосы но фельдшер-акушер пунктъёсы вуозы. Пӧлазы али пуктӥськисьёсыз гинэ уз шеде, соосты вуоно черодэ пыртозы. Тодэ вайытом, 2020-тӥ арын вылӥ ӝоглыко интернет элькунысь 280 мерлыко ужъюртъёсы вуиз. Со пӧлын 92 школаос, 79 фельдшер-акушер пунктъёс, муниципал кылдытэтъёслэн 92 администрациоссы, одӥг шор ёзо ӧнер дышетсконни, Росгвардилэн кык ёзъёсыз, тылпу кысонъя куинь частьёс но 11 постъёс. Ватсалом, вылӥ ӝоглыко интернетэн герӟаны кулэ луись мерлыко ужъюртъёслэсь лыдметсэс паськытатыны малпало, отчы калыклы мерлыко юрттэт сётонъя ужъюртъёсты пыртыны кулэ. Тегъёс: Мерлык Ижкар Интернет Удмуртия  